Noc.
Tajomný svet, v ktorom sa ukrýva vyše polovica zvierat na našej planéte.
Kamery nám doteraz umožňovali do ich života nahliadnuť len letmo.
No vďaka novodobej technike
môžeme vidieť v noci tak jasne ako vo dne.
Vďaka kamerám stonásobne citlivejším ako ľudské oko...
dokážeme zachytiť krásu noci...
vo farbe.
Cudzia zem.
Zvláštne bytosti ožívajúce za tmy.
Nevídané správanie.
Teraz môžeme sledovať život zvierat
v poslednej pravej divočine na Zemi.
V noci.
Nočná planéta Zem vo farbe
Zima na Arktíde.
Cez deň slnko sotva vyjde na oblohu.
KOMENTÁR TOM HIDDLESTON
A hneď aj zapadne.
Tento zamrznutý svet sa ponorí do tmy na vyše mesiac.
A pre jedného obyvateľa Arktídy je to obdobie veľkých zmien.
Táto medvedica biela je matkou dvojčiat.
Bude sa o ne starať vyše dvoch rokov,
učiť ich všetkým zručnostiam, ktoré budú potrebovať na prežitie.
Nasledujú ju všade.
Nie je to ľahká úloha.
Majú sa čo učiť.
Na začiatku zimy tam je tak málo potravy,
že mama medvedica biela môže každý deň schudnúť až kilo.
Je slabá a hladná.
Udržať svoje mladé v bezpečí počas nadchádzajúcich mrazivých nocí
bude tak pre ňu najťažšia skúška.
A táto rodina nie je jediná.
Na arktickom pobreží sa zhromažďujú aj iné hladné medvede.
Čakajú, kým klesne teplota tak nízko,
že aj more zamrzne na kosť.
Potom sa vyberú na morský ľad loviť tulene,
životne dôležitý zdroj potravy pre tieto vyhladované medvede.
No než prídu tuhé mrazy,
matka s medvieďatami
a všetky ostatné medvede musia vyčkávať.
S príchodom arktickej zimy...
sa noci predlžujú.
A táto zamrznutá krajina sa mení.
Pri natáčaní za mesačného svitu...
kamery pre nízku úroveň svetla zachytia tento ľadový svet
ako nikdy predtým.
Ponúkajú nám detailný pohľad na to,
čo medvede biele robia pod hviezdnatým nebom.
Dnes v noci je prvou úlohou matky nachovať hladné mladé.
Jej mlieko obsahuje vyše 30 % tuku...
čo pomôže mláďatám vytvoriť si hrubú vrstvu tuku potrebnú na prežitie zimy.
Potom nastane čas na polnočné čistenie.
Medvede biele si hrubú srsť čistia váľaním sa v snehu.
Mláďatá napodobňujú matku.
Vďaka pravidelnému snehovému kúpeľu je ich kožuch dobre izolovaný.
A dnes v noci budú musieť byť čo v najväčšom teple.
Počas arktickej zimy
môžu búrky udrieť bez varovania.
A pre malé medvieďatá môžu byť snehové fujavice smrteľné.
Ale medvede biele nie sú jediné zvieratá
aktívne počas mrazivých zimných nocí.
V zasnežených lesoch na okraji severného polárneho kruhu
sa za mesačného svitu objavuje rovnako neoblomný drobný tvor.
Zajac belák.
Vychádza len po zotmení, aby sa vyhol predátorom.
Začiatkom zimy sa im kožuch zmení z hnedého na biely.
Dokonalá kamufláž.
Tento mladý samec si pochutnáva na polnočnom jedle.
Potravy navôkol nie je nazvyš, preto sa musí nažrať, kým môže.
Sú tam však aj iné hladné zajace.
Konkurentov musí odohnať.
Boj o jedlo a partnerku môže byť urputný.
Pri naháňačke dokážu utekať rýchlosťou 40 kilometrov za hodinu.
Keď jeho súper neustúpi,
je čas zhodiť rukavice.
Len málo rán zasiahlo cieľ.
Hlavné je, kto vyzerá najtvrdšie.
Dnes v noci je víťazom on.
Tento nočný šampión
má tak najlepšie šance prežiť blížiace sa dlhé zimné noci.
Vráťme sa na pobrežie.
Matka medvedica biela s mladými sa túlia k sebe,
lebo teplota prudko klesla.
Počas zimných nocí polárny cyklón priveje od oceánu
ľadový vietor s teplotou až mínus 50 stupňov Celzia.
Mladé medvede biele sú na tvrdú zimu citlivé.
Len jedno z dvoch prežije svoju prvú zimu.
No nočné kamery odhalili matkino dômyselné riešenie.
Kope.
Pomaly vyhlbuje úkryt,
kde sa mláďatá môžu pred búrkou ukryť.
Rodiny medveďov bielych môžu v takýchto brlohoch
stráviť až štyri noci.
Je to jediný spôsob, ako matka udrží svoje drahocenné potomstvo nažive.
Rodina sa musí schovávať,
kým snehová búrka nepominie.
Búrka utícha.
A rodina zistila, že vietor priniesol veľké zmeny.
Kde bol predtým oceán,
tam je teraz ľad.
Tak ďaleko, ako oko dovidí.
Matka po prvý raz vedie mladé na morský ľad.
Začnú tak novú kapitolu svojho života.
V nasledujúcich týždňoch ich naučí, ako prežiť v tejto zamrznutej zemi
počas dlhej arktickej zimy.
No ona nie je jediná matka medvedica,
ktorá v tme skúma túto zamrznutú krajinu.
Ďaleko na zamrznutom mori
čelí iná matka náročnejším rodičovským úlohám.
Jej štvorročné mladé sú takmer dospelé.
Sú to nezbední tínedžeri.
Kamery pre nízku úroveň svetla zachytia čosi nezvyčajné.
Mláďatá si užívajú nočný kúpeľ.
Už sú výbornými plavcami.
No v tomto veku je najťažšie zistiť, ako sa dostať von.
Prvé mláďa na to prišlo.
Ale pre jeho brata...
je to väčší problém.
Konečne.
Aspoňže sa nikto nepozeral.
Matka musí strážiť aj také veľké mláďatá.
V štyroch rokoch skúšajú svoje hranice.
Navôkol sú veľkí samci, preto to môže byť nebezpečné.
Počas ďalších nocí ich musí udržať nablízku.
Počas dlhej tmavej zimy
sa nočná obloha nad touto zamrznutou krajinou
stane plátnom pre najčarovnejšie svetelné predstavenie na Zemi.
Polárnu žiaru.
Energia zo slnečných búrok
sa zráža s našou atmosférou a vytvára pásy svetla...
vo vyše stokilometrovej výške.
Žiaria vo dne i v noci.
No vidieť ich môžeme len na tmavej nočnej oblohe.
Ku koncu zimy
tma začne ustupovať.
A slnko nakrátko vystúpi nad horizont
po prvý raz za niekoľko týždňov.
Počas prvých hodín šera
matka s mladými prichádzajú do zamrznutého ľadovcového zálivu.
Keď sa matka vyberie loviť tulene...
štvorročné medvieďatá sa môžu hrať.
Nie však nadlho.
V zálive je aj osamelý medveď.
Samotárske medvede biele môžu byť veľmi agresívne.
Ale mláďatá sú zvedavé.
Priblížiť sa k neznámemu je riskantné.
Boj sa môže skončiť vážnymi poraneniami.
No to, čo sa zdalo ako agresívny útok...
zrazu vyzerá skôr ako hra.
Ukázalo sa, že neznámy medveď je mladá samica.
A toto je romantická hra.
Hravý boj medveďov bielych.
Také nežné spoločenské správanie sa doteraz videlo len zriedka.
Mláďatá rastú rýchlo
a práca tejto matky sa takmer skončila.
Starostlivosti o ne zasvätila posledné štyri roky života.
V najbližších dňoch ju jej neposedné mladé opustia.
Na budúci rok budú tieto mladé medvede
čeliť dlhým tmavým zimným nociam samy.
NOČNÁ PLANÉTA ZEM NATÁČANIE V TME
- Pripravení? - Áno.
Natočiť medvede biele v noci bola pre tím ťažká skúška.
Prvú noc sa rozpútala snehová búrka.
Mali tak predstavu, akým nástrahám budú čeliť
počas ďalších tmavých týždňov.
Teraz je tu asi -30.
A myslím si, že sme zistili...
KAMERAMAN
...čo všetko vydržia kamery a výstroj.
Čaká nás dlhá cesta domov na tomto.
Celú cestu ich naháňala búrka
a museli sa spoliehať na GPS, aby našli cestu naspäť do úkrytu.
Na ďalšiu noc hľadanie medveďov znovu zmarili
arktické podmienky.
Môžeme!
Práve sme uviazli v ľade. Je to povrchová voda.
Tam, kde sladká voda tečie po zemi a do morského ľadu,
môže sa roztopiť a vytvoriť čľapkanicu.
Tím uviazol.
Každým krokom sa zabárajú hlbšie, bližšie k oceánu pod ľadom.
Nikdy som nebol na náročnejšom natáčaní.
Len zlé počasie a žiadne medvede biele.
A všetko sa ešte len zhorší.
Cez noc sa morský ľad, na ktorom musia medvede loviť,
zrazu odlomil a zmizol.
Spolu s medveďmi ho odfúklo ďaleko od pobrežia.
Dokonca aj v tuhej zime
sa tamojší morský ľad scvrkáva.
Pre klimatické zmeny je budúcnosť medveďov bielych neistá.
Po troch týždňoch natáčania
tím potrebuje kúsok šťastia.
Iskierka nádeje vzplanula na tom najmenej pravdepodobnom mieste.
Dnes sme hľadali medvede,
ale vyzerá to tak, že medvede hľadajú nás.
A namierili si to rovno k našej toalete.
Fíha. Tu, kde boli medvede,
môžete vidieť stopy po zuboch a pazúroch.
Na záchode by vás teda nepríjemne prekvapili.
Ďalšiu noc chytili páchateľa pri čine.
V tom čase tam našťastie nik nebol.
Objavili sa medvede a situácia tímu sa konečne zlepšila.
A ich ohromné úsilie bolo čoskoro odmenené.
Dvadsiaty deň a konečne sme našli medvede.
A nielen jedného medveďa.
ASISTENT PRODUCENTA
Našli sme matku s dvoma mláďatami.
Konečne.
Och, bože. Vyzerajú úžasne.
Po mnohých arktických dobrodružstvách
mohol konečne tím natočiť jedinečné zábery
medveďov bielych za mesačného svitu.
A odhaliť tak tajomstvá arktickej noci tak ako nikdy predtým.
Preklad titulkov: Monika Sitarčíková